Στα Χανιά βρέθηκε ο πρόεδρος του πανευρωπαϊκού κινήματος Μέρα25 (Diem25) και πρώην υπουργός οικονομικών Γιάνης Βαρουφάκης, στο πλαίσιο της περιοδείας του στην Κρήτη, για την συν-συγγραφή του εκλογικού προγράμματος του κινήματος Μέρα25 με τους πολίτες, όπως ανέφερε χαρακτηριστικά.

“Το Diem25 είναι ένα κατ’εξοχήν ευρωπαϊκό κόμμα που επιδιώκει την ανυπακοή στους θεσμούς της Ευρωζώνης, όπως το Eurogroup και την κα Μέρκελ κάτι που αποτελεί την πεμπτουσίας της διάσωσης τη Ευρώπης” ανέφερε για το κίνημα ενώ στήριξε το επιχείρημά του στο ότι εκείνοι (οι θεσμοί) κατέστρεψαν την Ευρώπη και όχι ο ΣΥΡΙΖΑ, ο ίδιος, ή ο Τσίπρας ή ακόμα και ο… Σαμαράς(!), όπως είπε.

“Συμφωνώ με την κίνηση για το Σκοπιανό”

“Δεν έχω καμία διαφωνία να θέλει να αποκαλείται Μακεδόνας ένας Βαλκάνιος κι ας μην είναι Έλληνας”, ανέφερε ευθαρσώς ο Γιάνης Βαρουφάκης για τη νέα ονομασία των Σκοπίων, κάνοντας λόγο για μια συμφωνία με μεγάλη επιτυχία για την Ελλάδα που ταυτίζει πλέον την αρχαία Μακεδονία με την Ελλάδα, ενώ ανέφερε πως η Μακεδονία είναι ελληνική και ένα κομμάτι της αρχαίας μακεδονικής γης που ανήκει πλέον στην γείτονα χώρα λέγεται Βόρεια Μακεδονία:

Μεταξύ άλλων έκανε και τα ιδιαίτερα του σχόλια για τον πρώην σύντροφό του και πρωθυπουργό της χώρας Αλέξη Τσίπρα, λέγοντας πως “το πολιτικό του έγκλημα ήταν ότι αναίρεσε τον ένα και μοναδικό λόγο της εκλογής του 2015, την χρεοκοπία που οι υπόλοιποι κουκούλωναν παίρνοντας δανικά”, ενώ κατηγόρησε τον κ. Τσίπρα για αντιγραφή των προηγούμενων πρωθυπουργών ακριβώς στο ίδιο τρόπο.

“Το μεγαλύτερο πρόβλημα της Ελλάδας η ερημοποίηση”

Ως τη μεγαλύτερη απειλή για την Ελλάδα χαρακτήρισε ο κ. Βαρουφάκης, την ερημοποίηση της χώρας, λόγω τις εξόδου των επιχειρήσεων στις γειτονικές χώρες, όπως η Βουλγαρία, και η Κύπρος, αλλά και της μετανάστευσης της νέας γενιάς και όλα αυτά εντός της χρεοκοπημένης κοινωνίας και οικονομίας, αφού όπως είπε θα παραμείνουμε χρεοκοπημένοι για τα επόμενα 40-50 χρόνια, παρά τα όσα λέγονται. Στην εκδήλωση σε ξενοδοχείο της πόλης των Χανίων παρευρέθηκε πλήθος κόσμου που έκανε διάλογο με τον επικεφαλής της κίνησης, απαντώντας στα ερωτήματα που του παρέθεσαν.

zarpanews.gr